Dileep out of prison to perform father’s death anniversary rites
దిలీప్ కు జైలు నుంచి విముక్తి: రెండు గంటలే!
నటిని కిడ్నాప్ చేయించి వేధింపులకు గురించి చేసిన కేసులో నిందితుడిగా దాదాపు రెండు నెలల కిందట అరెస్టు అయిన
TNN | Updated:
Sep 7, 2017, 08:11AM IST
నటిని కిడ్నాప్ చేయించి వేధింపులకు గురించి చేసిన కేసులో నిందితుడిగా దాదాపు రెండు నెలల కిందట అరెస్టు అయిన మలయాళీ స్టార్ హీరో దిలీప్ జైలు నుంచి బయటకు వచ్చి, ఆ వెంటనే మళ్లీ జైల్లోకి వెళ్లిపోయాడు. ఇతడికి కోర్టు రెండు గంటలసేపు బెయిల్ ను ఇచ్చింది. అయితే ఆ రెండు గంటలపాటు కూడా దిలీప్ పోలీసుల పర్యవేక్షణలోనే ఉండాల్సి వచ్చింది. దిలీప్ పెట్టుకున్న విన్నపాన్ని అనుసరించి కోర్టు ఈ అనుమతిని ఇచ్చింది. దీంతో బుధవారం దిలీప్ ఆలువా జైలు నుంచి బయటకు వచ్చాడు.
తండ్రి సంవత్సరీకం కోసం, దిలీప్ జైలు నుంచి బయటకు రావడానికి కోర్టు అనుమతిని ఇచ్చింది. ప్రతియేటా తండ్రి వర్ధంతి రోజున పూజలు చేయడం తమ ఆనవాయితీ అని దిలీప్ కుటుంబం కోర్టుకు నివేదించింది. ఈ నేపథ్యంలో న్యాయస్థానం దిలీప్ కు రెండు గంటలసేపు సమయం ఇచ్చింది. బుధవారం ఉదయం ఎనిమిది గంటలకు పోలీసులు దిలీప్ ను జైలు నుంచి బయటకు తీసుకొచ్చారు.